A hetvenes évek egyetlen világklasszis magyar férfi röplabdázója. Az első volt a világon, aki hátsó sorköteles játékosként a hármas vonalon kívülről végrehajtott ütésekkel bombázta az ellenfeleket. 1978-ban a világbajnokságon egy japán játékostól látta a felugrásból végrehajtott nyitást. Hazaérkezése után gyakorolta az új technikai elemet. Magyarországon az első mérkőzéseken még lefújták a játékvezetők a soha nem látott új nyitást, de később már elfogadták.